kardosdrur/scandi-wiki huggingface dataset:
Sune-serien

Sune-serien er en serie ungdomsromaner af de svenske forfattere Anders Jacobsson og Sören Olsson.

Bøgerne er udgivet fra 1984 og fremefter. Bøgerne om Sune foregår i den fiktive by Glimmerdag, der ligesom Öreskoga, Berts hjemby, findes et sted i nærheden af Karlskoga-Örebro i Sverige.

Sune
Sune Andersson er en dreng i den skolepligtige alder, som bor i en toetagers villa med sin far Rudolf, mor Karin, storesøster Anna og lillebror Håkan "Bråkan", og fra bind tre, Självklart, Sune, er lillesøster Isabelle født. Sunes fulde navn er Karl Sune Rudolf Andersson. Rudolf arbejder på kontor og Karin på bibliotek.

Ligesom som Bert kan Sune lide piger. Hans kæreste og barndomsven hedder Sophie Blixt, men Sune viser også interesse for flere andre piger, så længe de ikke er grimme.

Bøger

Figurer

Familien Andersson:
 Sune
 Mor Karin
 Far Rudolf
 Storesøster Anna (4 år ældre end Sune)
 Lillebror Håkan "Bråkan" (2 år yngre end Sune)
 Lillesøster Isabelle (født i bog 3, Självklart, Sune), 9 år yngre end Sune

Familien Blixt:
 Sunes kæreste Sophie Blixt
 Mor Yvonne
 Far Ragnar
 Håkans ven Pär "Päron"

Sunes klassekamerater:
 Sune bedste ven Joakim Fröberg
 Maria Perez

Øvrige figurer:
 Sunes lærer Ulla-Lena Frid

Se også
Bert-serien

Litteratur fra Sverige
Romanserier
Bert-serien

Bert-serien er en serie dagbogsromaner af de svenske forfattere Anders Jacobsson og Sören Olsson. Hovedpersonen er Bert Ljung, som kan lide piger, spiller fodbold i Öreskoga-Kamraternas idrottsförening og bas i rockbandet Heman Hunters. Bert-serien udspiller sig i Öreskoga, en fiktiv by i Sverige som kombinerer forfatternes hjembyer Örebro og Karlskoga.

Bert har også været TV-serie, film og tegneserie.

Bert heder Albert på dansk.

Bøger

Gammel version 
Første bog illustreret af Sören Olsson. Resten af Sonja Härdin.

Ny version 
Illustreret af Kwok-Hei Mak.

Figurer 

Familjen Ljung:
 Bert
 Mor Madeleine (arbejder som buschauffører)
 Far Fredrik (arbejder som optometrist)

Berts klassekamerater:
 Åke Nordin (interesseret i videnskabelige eksperimenter)
 Klimpen. Befinder sig ofte i slagsmål. Flytter till Motala efter 5. klasse.
 Torleif Andersson. Spiller fløjte.
 Lill-Erik
 Emilia Ridderfjell (Berts kærlighed, efterårssemesteret i 7. klasse-forårssemestret 8. klasse. Går i Berts klasse alle 9 obligatoriske skoleår. Alligevel Bert kender næsten intet om hende, indtil han forelsker sig i hende i oktober i 7. klasse. Hendes forældre er læger.) Heder Emelie på dansk.

Øvriga figurer:
 Gabriella Einarsdotter (Berts kærlighed, forårssemestret 8.-efterårssemesteret 9. klasse)
 Ida Gunnarsson (Berts kærlighed, efterårssemesteret 7. klasse). Ryger. Har en ven ved navn Mona.
 Paulina Hlinka (Berts kærlighed, forårssemestret 6. klasse-efterårssemesteret 7. klasse). Hendes forældre er fra Tjekkoslovakiet. Danser jazzballett på Bert's tante Lena's dansinstute. Heder Pauline på dansk.
 Rebecka Molin (Berts kærlighed, forårssemestret 5. klasse)
 Nadja Nilsson (Berts kærlighed, forårssemestret 5. klasse-forårssemestret 6. klasse. Spiller violin. Født i efteråret i Värmland. Bor med sin mor i en hytte. Hendes brødre er greasers.)

Se også 
 Sune-serien

Noter 

Litteratur fra Sverige
Romanserier
Eduardo Roberto Stinghen

Eduardo Roberto Stinghen eller bare Ado (født 4. juli 1946 i Jaraguá do Sul, Brasilien) er en tidligere brasiliansk fodboldspiller (målmand), der med Brasiliens landshold vandt guld ved VM i 1970 i Mexico. Han var dog ikke på banen i turneringen. I alt nåede han at spille tre landskampe.

Ado spillede på klubplan primært for São Paulo-storklubben Corinthians.

Referencer 

Fodboldspillere fra Brasilien
Fodboldspillere fra Sport Club Corinthians Paulista
Verdensmestre i fodbold
Roberto Miranda

Roberto Lopes de Miranda eller bare Roberto (født 31. juli 1944 i São Gonçalo, Brasilien) er en tidligere brasiliansk fodboldspiller (angriber), der med Brasiliens landshold vandt guld ved VM i 1970 i Mexico. Han spillede to af brasilianernes kampe under turneringen, heriblandt kvartfinalesejren over Peru. I alt nåede han at spille tolv landskampe og score seks mål.

Roberto spillede på klubplan for tre af landets store klubber, Botafogo, Flamengo og Corinthians. Længst tid tilbragte han hos Botafogo, hvor han blandt andet var med til at vinde to statsmesterskaber i Rio de Janeiro.

Referencer 

Fodboldspillere fra Brasilien
Fodboldspillere fra Botafogo de Futebol e Regatas
Fodboldspillere fra Clube de Regatas do Flamengo
Fodboldspillere fra Sport Club Corinthians Paulista
Verdensmestre i fodbold
José Guilherme Baldocchi

José Guilherme Baldocchi eller bare Baldocchi (født 14. marts 1946 i Batatais, Brasilien) er en tidligere brasiliansk fodboldspiller (midterforsvarer), der med Brasiliens landshold vandt guld ved VM i 1970 i Mexico. Han var dog ikke på banen i turneringen. Han spillede kun én landskamp, der faldt i en træningskamp kort før VM-turneringen.

Baldocchi spillede på klubplan blandt andet for to af de store São Paulo-klubber, Palmeiras og Corinthians. Han var også tilknyttet Botafogo i Rio de Janeiro.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1970
Fodboldspillere fra Palmeiras
Fodboldspillere fra Sport Club Corinthians Paulista
Fodboldspillere fra Botafogo de Futebol e Regatas
Verdensmestre i fodbold
Julius Stockhausen

Julius Stockhausen (født 22. juli 1826 i Paris, død 22. september 1906) var en tysk sanger og sanglærer.

Stockhausen studerede ved Paris-konservatoriet, senere hos Manuel García i London, og vandt tidlig stort ry som oratorie- og koncertsanger. 1862—67 ledede han de filharmoniske koncerter og sangakademiet i Hamburg, 1874—78 den Sternske sangforening i Berlin, og 1878 blev han lærer ved det Hochske konservatorium i Frankfurt, hvor han 1880 stiftede et eget sangkonservatorium.

Stockhausens teknik og foredrag, særlig af de tyske romantikere, var fuldendt; han var en af de første, der gennemførte det forsøg udelukkende at optræde som koncertsanger, og hans virksomhed som sådan, i forbindelse med hans fremragende egenskaber som lærer, ikke mindst i foredragets
fordringsfulde kunst, har haft stor betydning for koncertsangens udvikling. Stockhausen har udgivet en Gesangsunterrichtsmethode (1884). 1868 optrådte Stockhausen sammen med Brahms ved to koncerter i København.

Eksterne henvisninger 

Sangere fra Tyskland
Personer fra Paris
Tyskere i 1800-tallet
Tyskere i 1900-tallet
Carlos Chandía

Carlos Luis Chandía Alarcon (født 14. november 1964 i Bustamente, Chile) er en chilensk fodbolddommer. Han dømte Confederations Cup i 2005 og var dommer under VM 2006. Han skal dømte også i Copa América 2007. 

Fodbolddommere fra Chile
Dommere i VM i fodbold 2006
Dommere i Copa América
Ernst Rudorff

Ernst Rudorff (født 18. januar 1840, død 31. december 1916) var en tysk musiker, søn af Adolf August Friedrich Rudorff.

Rudorff talte i Leipzig Moscheles og Hauptmann blandt sine lærere; 1869 blev han ansat ved Berlins Königliche Hochschule für Musik, blandt hvis lærerkræfter Rudorff efterhånden kom til at indtage en mere fremskudt plads. I et årti ledede han derhos den Sternske sangforening. 

Som komponist af konservativ retning skrev Rudorff nogle symfonier, ouverturer, kor- og klaverstykker samt sange; han har udgivet en revideret udgave af Mozarts klaverkoncerter og -sonater, af Webers Euryanthe og mange andre. Rudorffs brevveksling med Joseph Joachim udkom 1912 i 3 bind; hans brevveksling med Brahms 1907.

Kilder 
 

Komponister fra Tyskland
Dirigenter fra Tyskland
Salmonsens
Personer fra Berlin
Tyskere i 1800-tallet
Tyskere i 1900-tallet
Darbuka

Darbuka (også kaldet doumbek) er en pokalformet tromme som hovedsagelig anvendes indenfor musik med oprindelse i lande omkring Mellemøsten. Dens tynde, lydhøre trommeskind og resonans giver den en markant sprød lyd. Selvom det ikke vides med nøjagtighed, hvornår disse trommer først blev fremstillet, er de kendt for at være af meget gammel oprindelse.

Traditionelt kan darbukaer være fremstillet i ler, metal eller træ. Moderne darbukaer forekommer også udført af syntetiske materialer, herunder glasfiber. Moderne metaltromler er normalt lavet i aluminium (enten støbt, spundet eller af ét stykke plade) eller kobber. Nogle aluminiumstrommer kan have en fordybning i perlemor, som udelukkende tjener et dekorativt formål. Traditionelle trommeskind var dyrehud, almindeligvis fra ged, men også fra fisk. Moderne trommer bruger almindeligvis syntetiske materialer til trommeskind, herunder mylar og glasfiber.

Percussion
Spids øjentrøst

 
Spids øjentrøst (Euphrasia stricta) er en 3-20 cm høj, kortlevende, utreagtig plante, der er halvsnylter på flere arter af de urteagtige planter i eng og overdrev.

Beskrivelse 
Spids øjentrøst er en en- eller toårig, urteagtig plante med en opstigende og busket vækst. Stænglerne er næsten hårløse og ofte rødlige med mere eller mindre udstående grene. bladene sidder modsat. De er bredt ægformede med grove tænder langs randen. Oversiden er rynket og mat mørkegrøn, mens undersiden er lysegrøn og håret. Blomstringen foregår i maj-september, hvor man finder blomsterne siddende i små stande fra bladhjørnerne. De enkelte blomster er 5-tallige og uregelmæssige med hvide til svagt violette kronblade af 4-10 mm længde. Frugterne er kapsler med mange frø.

Rodsystemet består af spinkle og fåtallige trævlerødder, men det skal tages i betragtning, at planten snylter på rodnettet af sine værtplanter (bl.a. gul snerre).

Højde x bredde og årlig tilvækst: 0,15 x 0,50 m (15 x 5 cm/år).

Hjemsted 

Spids øjentrøst har sin naturlige udbredelse i Lilleasien, Kaukasus og det meste af Europa. I Danmark er den almindelig i det mest af landet. Den er knyttet til lysåbne og ret tørre voksesteder med en veldrænet, næringsfattig jord.

Ved Tueholm Sø i Kongsholmparken, som ligger i Albertslund, findes arten sammen med bl.a. ene, alm. knopurt, knoldet mjødurt, pilealant, rank frøstjerne, stor knopurt, toårig høgeskæg og trenervet snerre

Vanskelig afgrænsning 
Afgrænsningen er vanskelig mellem arterne i slægten Øjentrøst. Spids øjentrøst kan opfattes som bestående af flere former, der undertiden opfattes som arter. I Danmark drejer det sig om Svensk øjentrøst, Kirteløjentrøst, Spinkel øjentrøst, Nordisk øjentrøst, Klitøjentrøst og Kort øjentrøst, der alle kan opfattes som former af spids øjentrøst.

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Hvide blomster
Humberto Clavijo

Humberto Clavijo (født 18. juli 1973 i Villavicencio) er en colombiansk fodbolddommer, som dømmer i den colombianske liga, samt i Copa Libertadores. Han blev FIFA-dommer i 2008, og dømmer som linjedommer. Han har dømt et VM i fodbold i VM 2010 hvor han var linjedommer for Óscar Ruiz fra Colombia.

Fodbolddommere fra Colombia
Dommere i VM i fodbold 2010
William Mattus

William Mattus Vega (født 17. april 1964 i Barva-Heredia i Costa Rica) er en costaricansk fodbolddommer som er mest kendt for at have dømt to kampe i VM 2002 i Sydkorea og Japan. Han dømte også en kamp i Copa América 2004.

Karriere

VM 2002 
 4. juni 2002:  –  2–2 (gruppespil)
 13. juni 2002:  –  1–0 (gruppespil)

Referencer 
 http://www.weltfussball.de/schiedsrichter_profil.php?id=1856 

Fodbolddommere
Sportsfolk fra Costa Rica
Dommere i VM i fodbold 2002
Dommere i Copa América
Reginald Baker

Reginald Leslie Baker (fødte 8. februar 1884 i Sydney, død 2. december 1953 i Los Angeles, også kendt som Snowy Baker, Reg Baker og Rex Baker) var en australsk sportsudøver, som deltog i de olympiske lege 1908 i London. Baker var en utrolig alsidig sportsudøver, som var på toppen i Australien i ikke mindre end 29 sportsgrene og repræsenterede sit land på internationalt plan i fem af dem: Boksning, svømning, udspring, vandpolo og rugby. Blandt de øvrige sportsgrene, han konkurrerede i, var roning og cricket, og da han kom i militæret, begyndte han også at dyrke fægtning, skydning og brydning. Senere kom også ridesport og golf til.

Ved OL 1908 stillede Baker op i boksning i mellemvægt. Baker repræsenterede Australasien, og udover ham var der ni boksere tilmeldt i klassen, de øvrige var fra Storbritannien og Frankrig. Baker mødte udelukkende britiske boksere i turneringen. I første runde vandt han over Bill Dees på knockout, og i kvartfinalen slog han Bill Child på point. I semifinalen besejrede han William Philo på knockout i første runde, inden han tabte finalen til John Douglas på point. Nederlaget var Bakers eneste nogensinde i boksning.

Ved OL 1908 deltog han også i udspring, men her blev han sidst i sin pulje i indledende heat og kom ikke videre. Han var også tilmeldt flere individuelle svømmekonkurrencer, men kom ikke til start. Derimod var han med på det australasiatiske hold i 4×200 m fri, og holdet besejrede Danmark i sit indledende heat og kom dermed i finalen, hvor de dog sluttede som nummer fire og sidst.

Senere i sin karriere blev Baker boksedommer. Efter første verdenskrig rejste han til Hollywood, hvor han lærte flere filmstjerner at ride. Han blev direktør for Riviera County Club, hvor golfturneringen blev afholdt ved OL 1932, og han designede selv banen. Han medvirkede også i flere film i Australien før krigen og efter flytningen i USA. Endelig producerede han også enkelte film.

Referencer

Eksterne henvisninger 

 Biografi på BoxRec.com 
 

Boksere fra Australien
Filmskuespillere fra Australien
Skuespillere fra Australien
Svømmere fra Australien
Olympiske sølvmedaljevindere fra Australien
Olympiske boksere
Deltagere for Australasien ved sommer-OL 1908
Personer fra Sydney
Daniel Beahan

Daniel Beahan (født 5. april 1984 i Bundaberg) er en australsk amatørbokser, som konkurrerer i vægtklassen Super-sværvægt. Beahan har ingen større internationale resultater, og fik sin olympiske debut da han repræsenterede Australien under Sommer-OL 2008. Her blev han slået ud i første runde af Ruslan Myrsatayev fra Kasakhstan i samme vægtklasse. Han deltog også i Verdensmesterskabet i 2007 i Chicago, USA hvor han røg ud i første runde.

Eksterne henvisninger 
 Profil  på sportsreference.com 

Boksere fra Australien
Sønderris

Sønderris er en nordvestlig bydel i Esbjerg. Forstaden blev etableret i 1974 og har omkring 6000 beboere. Sønderris har postnummeret 6710. 

Gennem bydelen løber hovedfærdselsåren, Stjerneparken. Stikvejene fra Stjerneparken er på den ene side opkaldt efter planeter, og på den anden side, efter stjernetegn. Sønderris er med tiden blevet et populært boligområde for børnefamilier, da bydelen rummer både skole, daginstitutioner og sportsklub.

Noter 

Bydele i Esbjerg
Luke Boyd

Luke Boyd (født 22. april 1987 i Sydney) er en australsk amatørbokser, som konkurrerer i vægtklassen bantamvægt. Boyd har ingen større internationale resultater, og fik sin olympiske debut da han repræsenterede Australien under Sommer-OL 2008. Her blev han slået ud i første runde af Khumiso Ikgopoleng fra Botswana i samme vægtklasse.

Eksterne henvisninger 
 Profil  på sportsreference.com 

Boksere fra Australien
Brad Pitt (flertydig)

Brad Pitt har flere betydninger:
 Brad Pitt – amerikansk skuespiller
 Brad Pitt (bokser) – australsk bokser
Brad Pitt (bokser)

Bradley Michael "Brad" Pitt  (født 8. november 1981 i Blairgowrie) er en australsk amatørbokser, som konkurrerer i vægtklassen sværvægt. Pitt fik sin olympiske debut da han repræsenterede Australien under Sommer-OL 2008. Her blev han slået ud i første runde af Mohamed Arjaoui fra Marokko i samme vægtklassen. Hans bedste resultat var en guldmedalje han fik under Commonwealth Games i 2006.

Eksterne henvisninger 
 Profil  på sportsreference.com 
 Biografi på BoxRec.com 
 

Boksere fra Australien
Gaute Niemann

Gaute Niemann er en dansk bassist og keyboardspiller, der spiller i Spleen United, sammen med sin bror Bjarke Niemann. Han kommer oprindeligt fra Jelling og gik på Rosborg Gymnasium og HF i Vejle.

Bassister fra Danmark
Speyertraktaten

Speyertraktaten var en kontrakt mellem Danmark-Norge og det Tysk-romerske rige, som blev underskrevet d. 23. maj 1544 ved en rigsdagssamling i Speyer, Tyskland.

Den danske konge Christian 3. havde indført en høj told på Øresundstolden for at prøve at gøre en ende på den hollandske handelsdominans i det baltiske område. Han havde forsøgt at spærre Øresund for hollandske skibe og planlagt et angreb på Holland, men en storm splittede flåden, og hjælp fra kongens allierede udeblev.

Kong Christian 3. blev under forhandlingerne presset af den katolske kejser Karl 5. og måtte acceptere, at hollandske byer fik fri handelsret i Danmark og blev ligestillet med Hansekøbmændene i Norge, at hollandske skibe kunne undgå at betale Øresundstold lige som han gav dem fri adgang til Østersøen. Et forsvarsforbund med Frankrig indgået i 1541 måtte opgives. I traktaten anerkendte kejser Karl 5. til gengæld Christian som konge af Danmark og lovede ikke at yde militær støtte til den afsatte Christian 2., som blev frigivet og i 1549 blev overført til Kalundborg Slot, hvor han levede de sidste ti år i relativ frihed.

I resten af Christian 3.s regeringstid var traktaten en hjørnesten i dansk udenrigspolitik, da Danmark blev holdt uden for fejderne mellem protestanterne og katolikkerne i Tyskland, så som Den Schmalkaldiske Krig. Hollands handelsdominans i Østersøen varede ved de næste to hundrede år.

Litteratur 

 Alex Wittendorff: "På Guds og Herskabs nåde" (Gyldendal og Politikens Danmarkshistorie, bind 7: 1500-1600); København 1989;

Eksterne henvisninger 

 Aksel E. Christensen: "Hanseforskning efter Verdenskrigen" (Historisk Tidsskrift, 10. række, Bind 3; 1934)
 Knud Fabricius: "Christian IV og det nederlandske Gesandtskab 1639" (Historisk Tidsskrift, 11. række, Bind 1; 1944)
 Marcus Rubin: "Sundtoldens Afløsning" (Historisk Tidsskrift, 7. række, Bind 6; 1905)

Reformationen
Danmark i 1500-tallet
Religionskrigene
Europas historie
Sønderup Å

Sønderup Å er en ca. 35 km. lang å i Himmerland, der har sit udspring lidt vest for landsbyen Ravnkilde ved den sydvestlige ende af Rold Skov. Den løber mod nord, forbi Nørlund Slot; Den drejer lidt mod vest, og går syd om Sønderup.

Ved Mosbæk, vest for Sønderup, og nord for hovedvej 13 drejer den igen mod nord, og herfra er 840 ha. fredet på en 15 km lang strækning, til landsbyen Vegger, kort før udløbet til Halkær Å, som fortsætter til Halkær Bredning ud til Limfjorden. Det er den smalle Sønderup Ådal, som skærer sig ned i en dybde af 40 meter under det omliggende terræn, med stejle uopdyrkede skrænter, og passerer gennem de gamle egekrat, Skivum Nørre- og Østerkrat. Samme område er også habitatområde under Natura 2000-område 15 Nibe Bredning, Halkær Ådal og Sønderup Ådal . Ved Nørrekrat ligger Højris Mølle, som Danmarks Naturfond købte i 1993. Søderup Ådal var også en del af Hedepletvinge-projektet LIFE ASPEA som blev afsluttet i 2008. Et areal på samlet 840 hektar af Sønderup Ådal er, over en 15 kilometer lang strækning fra Mosbæk til Vegger, fredet af flere omgange fra 1949 – 1982, for at bremse opførelsen af yderligere dambrug, og bevare den smukke natur i dalen

Eksterne kilder og henvisninger 

 Søren Olsen:Danmarks Søer og Åer 2002
 Knud Dahl: Fredede områder i Danmark 1994

Naturområder i Nordjylland
Fredede arealer i Danmark
EU-habitatområder i Danmark
Vandløb i Danmark
Vesthimmerlands Kommunes geografi
Rebild Kommunes geografi
Township

Townships er ghettoagtige slumkvarterer i Sydafrika oprettet i apartheidperioden som led i regimets del og hersk-politik. Townships blev som regel lagt et stykke fra byerne og i tilknytning til de industriområder, hvor beboerne skulle arbejde. 

Den vel nok mest kendte township er Soweto ved Johannesburg.

Referecer 

Sydafrikas geografi
Bebyggelsestyper
Jägerrapporten

Jägerrapporten blev skrevet den 1. december 1941 af Karl Jäger leder af Einsatzkommando 3's aflivningsenhed af Einsatzgruppen A, der var knyttet til Heeresgruppe Nord under Operation Barbarossa. Rapporten er  præcis beskrivelse af aktiviteterne i en enkelt Einsatzkommando.

Fra juli 1941 til september 1943 var Karl Jäger chef for Einsatzkommando 3, der havde til opgave at eliminere jøder, kommunister og NKVD-samarbejdspartnere.

Hans rapport bevidner, at hans Einsatzkommando med bistand fra Rollkommando Hamann mellem den 2. juli og 25. november 1941 dræbte 133.443 mennesker, hvoraf cirka 34.000 var børn. Rapporten er en oversigt over Einsatzkommando 3's aktioner med nøjagtig dato og sted for massakrerne, antallet af ofre og deres fordeling på kategorier (jøder, kommunister, kriminelle osv.). I alt var der over 100 henrettelsesaktioner 71 forskellige steder.

Den 1. februar 1942 blev summerne i Jägerrapporten opdateret til 136.421 jøder (46.403 mænd, 55.556 kvinder og 34.464 børn), 1.064 kommunister, 653 psykisk handicappede og 134 andre i en håndskrevet note af Franz Walter Stahlecker.

Den sekssiders rapport blev udarbejdet i fem eksemplarer, men kun et eksemplar eksisterer og opbevares i det centrale litauiske arkiv i Vilnius.

Kilder

Eksterne henvisninger 
 Engelsk oversættelse af rapporten

Einsatzgruppen
Holocaust i Litauen
Holocaust i Letland
José de Anchieta Fontana

José de Anchieta Fontana eller bare Fontana (31. december 1940 – 9. september 1980) var en brasiliansk fodboldspiller (forsvarer), der med Brasiliens landshold vandt guld ved VM i 1970 i Mexico. Han spillede i to af brasilianernes kampe under turneringen. I alt nåede han at spille otte landskampe.

Fontana spillede på klubplan primært for Vasco da Gama og Cruzeiro i hjemlandet.

Referencer 

Fodboldspillere fra Brasilien
Fodboldspillere fra Club de Regatas Vasco da Gama
Fodboldspillere fra Cruzeiro Esporte Clube
Verdensmestre i fodbold
Everaldo

Everaldo Marques da Silva eller bare Everaldo (11. september 1944 – 28. oktober 1974) var en brasiliansk fodboldspiller (venstre back), der med Brasiliens landshold vandt guld ved VM i 1970 i Mexico. Han spillede fem af brasilianernes seks kampe under turneringen, heriblandt finalen. I alt nåede han at spille 26 landskampe.

Everaldo spillede på klubplan for Grêmio i fødebyen Porto Alegre.

Han blev dræbt i en bilulykke i 1974 i en alder af kun 30 år.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1970
Fodboldspillere fra Grêmio Foot-Ball Porto Alegrense
Verdensmestre i fodbold
Personer fra Porto Alegre
Joel Camargo

Joel Camargo (18. september 1946 i Santos, Brasilien - 23. maj 2014) var en brasiliansk fodboldspiller (forsvarer), der med Brasiliens landshold vandt guld ved VM i 1970 i Mexico. Han var dog ikke på banen i turneringen. I alt nåede han at spille 28 landskampe.

Joel Camargo spillede på klubplan primært for Santos FC i sin fødeby. Her var han klubkammerat med superstjerner som Pelé og Pepe, og var med til at vinde tre brasilianske mesterskaber og fem São-Paulo statsmesterskaber. Han havde desuden et kortvarigt ophold i Frankrig hos Paris Saint-Germain.

Referencer 

Fodboldspillere fra Brasilien
Fodboldspillere fra Santos FC
Fodboldspillere fra Paris Saint-Germain
Verdensmestre i fodbold
Personer fra Santos
Nibe Bredning

Nibe Bredning er en bredning i  Limfjorden, ved Nibe, med Gjøl Bredning mod nord. Det består af lavvandede grunde og øer, hvor de største er Vår Holm og Klosterholm, og der findes nogle af de største
ålegræsbevoksninger i de danske farvande, som giver føde store fugleflokke i træktiderne. Området er en international betydningsfuld fuglelokalitet, og er  fuglebeskyttelsesområde og også habitatområde under Natura 2000-område 15 Nibe Bredning, Halkær Ådal og Sønderup Ådal . Det  har  været udlagt som forsøgsreservat der gav øget viden om trækkende vandfugles krav til rastepladsen, og hvor det blev bevist at forstyrrende aktiviteter i området havde stor betydning for, hvor fuglene ville slå sig ned.. Mod syd ligger Sebbersund og Halkær Bredning.

Eksterne kilder og henvisninger

 Nibe Bredning

Naturområder i Aalborg Kommune
EU-habitatområder i Danmark
Limfjorden
Bredninger i Danmark